Սանկտ Պետերբուրգի Շտիգլիցի անվան գեղարվեստաարդյունաբերական ակադեմիա

Սանկտ Պետերբուրգի Շտիգլիցի անվան գեղարվեստաարդյունաբերական ակադեմիա (), ռուսական ամենահեղինակավոր համալսարաններից մեկը, որը մասնագետներ է պատրաստում կերպարվեստի, դեկորատիվ արվեստի և դիզայնի բնագավառներում։ Հիմնադրվել է 1876 թվականին բարոն Ալեքսանդր Շտիգլիցի միջոցներով։

Ակադեմիայի հիմնական մասնաշենքը գտնվում է այս հաստատության առաջին տնօրեն ճարտարապետ Մաքսիմիլան Մեսմահերի նախագծած շենքում։

1953-1994 թվականներին ակադեմիան կոչվել է Մ. Ի. Մուխինայի անվան Լենինգրադի բարձրագույն գեղարվեստաարդյունաբերական ուսումնարան։ Այդ է պատճառը, որ ԶԼՄ-ներն այն հաճախ անվանում են «Մուխինայի ուսումնարան» կամ, պարզապես, «Муха»:

Պատմություն

Տեխնիկական նկարչության դպրոց 
 1876 թվականին Ալեքսանդր II-ի հրամանագրով բանկիր և գործարար բարոն Ալեքսանդր ֆոն Շտիգլիցի (1814-1884) միջոցներով հիմնադրվել է տեխնիկական նկարչության կենտրոնական դպրոցը։
 Դպրոցը գոյություն է ունեցել Շտիգլիցի 1884 թվականի նվիրատվությունների հաշվին (մոտ 7 միլիոն ռուբլի) և պատրաստել է արդյունաբերության բնագավառի դեկորատիվ կիրառական արվեստի նկարիչներ, ինչպես նաև միջնակարգ գեղարվեստաարդյունաբերական դպրոցների համար գեղանկարչության և գծանկարի ուսուցիչներ։
 1898 թվականի հունվարին թատերական, գեղարվեստական գործիչ Սերգեյ Դյագիլևը կազմակերպել է ռուս եւ Ֆինլանդացի նկարիչների ցուցահանդես, որին մասնակցել են Ալեքսանդր Բենուան, Միխայիլ Վրուբելը, Ակսելի Գալլեն-Կալլելան և ուրիշներ։
 Դպրոցը կենտրոնական է կոչվել Նառվայում, Սարատովում և Յարոսլավլում մասնաճյուղերի ստեղծվելուց հետո։ 1879-1896 թվականներին առաջին տնօրենն է եղել ճարտարապետ Մաքսիմիլան Մեսմահերը։
 1892 թվականին դպրոցում սովորել է 200 հոգի, գործել են ընդհանուր գեղարվեստական, դեկորատիվ նկարչության և փորագրության, մայոլիկա, դրամահատման, փայտի փորագրության բաժիններ։
 Դպրոցում դասավանդել են Ալեքսեյ Կիվշենկոն, Միխայիլ Կլոդտը, Ալեքսանդր Մատվեևը, Վասիլի Մատեն, Ալեքսանդր ֆոն Գոգենը, Նիկոլայ Կոշելևը, Արկադի Ռիլովը։

Պետական գեղարվեստաարդյունաբերական արվեստանոցներ 
 1917 թվականի հոկտեմբերից հետո ուսումնարանը մի քանի անգամ ենթարկվել է կառուցվածքային վերափոխումների։ 1918 թվականին անվանվել է Պետական գեղարվեստաարդյունաբերական արվեստանոցներ։ 1918-1922 թվականներին հաստատությունը ղեկավարել է խորհրդային գրաֆիկ-նկարիչ Նիկոլայ Տիրսան։
 1922 թվականին ուսումնական հաստատությունը թանգարանի (հիմնադրել է ճարտարապետ Մաքսիմիլան Մեմահերը 1895 թվականին) և գրադարանի հետ ներառվել է Լենինգրադի գեղարվեստատեխնիկական ինստիտուտի (ՎԽՈՒՏԵԻՆ) կազմի մեջ։
 1924 թվականին Պետական գեղարվեստաարդյունաբերական արվեստանոցները դադարել են գոյություն ունենալ որպես անկախ ուսումնական հաստատություններ։

Մուխինայի անվան ԼՎԽՊՈՒ 

 1945 թվականին կառավարության որոշմամբ ուսումնարանը վերակազմավորվում է որպես բազմապրոֆիլ միջնակարգ մասնագիտացված կրթական հաստատություն, որը պատրաստում է մասնագետներ մոնումենտալ, դեկորատիվ, արդյունաբերական և վերականգնման արվեստի բնագավառներում
 1948 թվականին հաստատությունը դարձել է ԲՈՒՀ՝ Գեղարվեստաարդյունաբերական բարձրագույն հաստատություն, որտեղ միջնակարգ կրթությամբ մասնագետներ են պատրաստում (այսպես կոչված «վարպետների բաժին»)։
 1953 թվականին կառավարության որոշմամբ Լենինգրադի բարձրագույն արդյունաբերական դպրոցն անվանվում է ԽՍՀՄ ժողովրդական արտիստ, ԽՍՀՄ գեղարվեստի ակադեմիայի իսկական անդամ, քանդակագործ Վերա Մուխինայի անունով, ԽՍՀՄ-ում մոնումենտալ և դեկորատիվ արվեստի բնագավառում հսկայական ներդրման համար։

Գեղարվեստաարդյունաբերական ակադեմիա 
1994 թվականին Մուխինայի անվան ԼՎԽՊՈՒ-ն վերակազմավորվել է Սանկտ Պետերբուրգի պետական գեղարվեստաարդյունաբերական ակադեմիայի։

2006 թվականի դեկտեմբերի 27-ից ակադեմիան կոչվում է Ալեքսանդր Շտիգլիցի անունով։

ԲՈՒՀ-ն ունի 1500 ուսանող և 220 մանկավարժ։

Ֆակուլտետներ
 Մոնումենտալ կիրառական արվեստ
 Դիզայն

Ծանոթագրություններ

Արտաքին հղումներ 
 Պաշտոնական կայք
 Տեխնիկական նկարչության կենտրոնական ուսումնարան
 Հաստատության ինտերիերը, համայնապատկեր 

Սանկտ Պետերբուրգի համալսարաններ
Աշխատանքային կարմիր դրոշի շքանշանով պարգևատրված կազմակերպություններ